Diari Oficial de la Generalitat Valenciana


Sumari del DOGV 5230, del 30-03-2006 (2006/3279)

RESOLUCIÓ de 22 de març del 2006, de la Direcció General de l'entitat pública Radiotelevisió Valenciana (RTVV), per la qual es convoquen 25 beques per a la realització de pràctiques professionals de periodisme, producció, realització i informàtica.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5230

Data del DOGV
:   30-03-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/3279


Data del document
:   22-03-2006

Organisme emissor
:   Radiotelevisió Valenciana (RTVV)

Tipus de document
:   Resolució

Descriptors 

:   * professió de la comunicació
    * ajuda pública
    * professió de la informàtica
    * assignació per estudis
    * suport econòmic

RESOLUCIÓ de 22 de març del 2006, de la Direcció General de l'entitat pública Radiotelevisió Valenciana (RTVV), per la qual es convoquen 25 beques per a la realització de pràctiques professionals de periodisme, producció, realització i informàtica. [2006/3279]  
D'acord amb el que s'estableix als objectius i accions per desenrotllar previstos en els pressupostos de RTVV i les seues Societats, Televisió Autonòmica Valenciana, SA i Ràdio Autonomia Valenciana, SA, i amb la finalitat de fomentar les pràctiques de jóvens que han adquirit la seua formació en les especialitats relacionades amb les activitats del Grup RTVV, la qual cosa ajudarà necessàriament a la millora i especialització dels professionals de la comunicació, la Direcció General de RTVV convoca la concessió de beques perquè els jóvens puguen accedir a la realització de pràctiques professionals, segons el que disposa el Decret 108/92, de 6 de juliol del Govern Valencià pel qual es regula la concessió de beques.  
D'acord amb el qual s'estableix en:  
1r. L'article 47 del Decret Legislatiu, de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana.  
2n. L'article 31 de la Llei 7/1984, de 4 de juliol, de creació de l'entitat pública Radiotelevisió Valenciana (RTVV), i regulació dels servicis de radiodifusió i televisió de la Generalitat Valenciana.  
3r. El Decret 108/1992, de 6 de juliol, del Govern Valencià, pel qual es regula la concessió de beques.  
Resolc  
1. Procedir a la convocatòria de 25 beques per a realitzar pràctiques professionals de periodisme, producció, realització i informàtica durant un any en el Grup RTVV.  
2. Aprovar les bases que s'adjunten, que han de regir la convocatòria.  
3. L'import de les beques en el període comprés entre l'1 de juny i el 31 de desembre del 2006 es finançarà a càrrec dels crèdits de despeses de personal del pressupost de Radiotelevisió Valenciana per al 2006 per la quantia màxima de cent dènou mil nou-cents cinquanta-dos euros (119.952 €); l'import corresponent al període comprés entre l'1 de gener i el 31 de maig del 2007 es finançarà, també, a càrrec dels crèdits de despeses de personal del pressupost de Radiotelevisió Valenciana per a l'exercici 2007, sempre que hi haja crèdit suficient, per una quantia màxima de huitanta-cinc mil sis-cents huitanta euros (85.680 €).  
Contra esta disposició, que posa fi a la via administrativa, es podrà interposar potestativament recurs de reposició davant del mateix òrgan que ha dictat la resolució, en el termini d'un mes comptador des de l'endemà de la publicació, de conformitat amb el que es preveu als articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Comú, en la redacció donada per la Llei 4/1999, de 13 de gener, o bé recurs contenciós administratiu davant dels Jutjats del Contenciós Administratiu de València, en el termini de dos mesos, comptadors des de l'endemà de la publicació, de conformitat amb el que estableix l'article 8.3 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que s'utilitze qualsevol altra via que es considere oportuna.  
Burjassot, 22 de març de 2006.. El director general de RTVV: Pedro García Gimeno.  
BASES DE CONVOCATÒRIA PER A LA CONCESSIÓ DE 25 BEQUES PER A LA REALITZACIÓ DE PRÀCTIQUES PROFESSIONALS DE PERIODISME, PRODUCCIÓ, REALITZACIÓ I INFORMÀTICA  
1. Objecte  
Les beques tenen per objecte la formació complementària i l'especialització de jóvens professionals de la comunicació a través de pràctiques en el Grup RTVV.  
2. Nombre i destinació de les beques  
Es convoquen 25 beques per a la realització de pràctiques de periodisme (classe PE), producció (classe PR), realització (classe RE) i informàtica (classe IN).  
Una vegada resoltes les proves, i prèviament a l'adjudicació, s'establirà el nombre de beques per cada classe i la destinació d'estes.  
3. Dotació, durada i pagament de les beques  
La dotació de cada una de les beques serà de sis-cents huitanta-cinc euros amb quaranta-quatre cèntims mensuals bruts (685,44).  
El període de gaudi de les beques serà de dotze mesos. S'iniciarà el període l'1 de juny del 2006 i finalitzarà el 31 de maig de l'any 2007.  
L'import de les beques es pagarà mensualment, amb la certificació prèvia de la Direcció de Gestió de RTVV i les seues Societats.  
4. Requisits  
Els aspirants hauran de complir els requisits següents, d'acord amb la classe de beca que sol.liciten.  
Classe PE: Llicenciatura en Ciències de la Informació, branca de Periodisme, o Llicenciatura en Periodisme o Llicenciatura en Comunicació Audiovisual.  
Classe PR: Llicenciatura en Ciències de la Informació, especialitat Imatge i So, o Llicenciatura en Comunicació Audiovisual  
Classe RE: Llicenciatura en Ciències de la Informació, especialitat Imatge i So, o Llicenciatura en Comunicació Audiovisual.  
Classe: IN: Enginyeria en Informàtica o equivalent.  
5. Formalització de les sol.licituds  
El model de sol.licitud (Annex) estarà a disposició de les persones interessades en els punts següents:  
Pàgina web de RTVV: http://www.rtvv.és; al Centre de Formació de RTVV, situat a Burjassot, Polígon d'Accés a Ademús, S/N; al Centre de Producció de Programes de TVV i RAV a Alacant, a l'Av. d'Aguilera núm. 22, i a la Delegació de Castelló, Av. del Doctor Clarà, núm.12.  
Els/les candidats/es hauran de presentar-la omplida correctament al Registre de RTVV al Centre de Formació de RTVV, Polígon d'Ademús, s/n, o tramitar-la per qualsevol de les formes que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i aportar la documentació següent acreditada per mitjà d'originals o còpies compulsades dels certificats corresponents:  
a) Títol de llicenciat o enginyer homologat a Espanya o certificat que almenys hagen superat el 85% dels crèdits de la titulació corresponent homologada a Espanya.  
b) Currículum.  
c) DNI o document d'identitat de la UE.  
d) Declaració jurada de no tindre relació laboral que supose una activitat semblant o que impedisca el compliment de les obligacions com a becari i de no disfrutar de cap altra beca per a la mateixa activitat o una de semblant.  
e) Declaració jurada de disponibilitat per a residir en qualsevol localitat de la Comunitat Valenciana i de disponibilitat horària.  
f) Qualssevol altres documents que acrediten la possessió de títols, mèrits docents, investigadors o professionals que es desitgen al·legar.  
g) Els requisits hauran de complir-se la data de finalització de presentació d'instàncies (art. 5.2 del Decret 108/1992).  
Tots els documents s'acreditaran per mitjà d'originals o còpies compulsades en el moment de la presentació de les sol.licituds.  
6. Termini de presentació de sol.licituds  
El termini de presentació de sol.licituds serà de 15 dies hàbils, comptadors des de l'endemà de la publicació d'esta convocatòria en el Diari Oficial de la Generalitat Valenciana.  
7. Procés de selecció  
Per a l'examen de les sol.licituds de beques es constituirà una comissió avaluadora formada pels membres següents:  
President:   
Titular: director general de RTVV  
Suplent: director de Gestió de RTVV i les seues Societats  
Vocals:   
Titular: director de TVV  
Suplent: director de Comunicació de RTVV  
Titular: director d'Informatius i Esports  
Suplent: Cap del Departament d'Informatius de TVV  
Secretari, amb veu però sense vot, el director de Recursos Humans de RTVV.  
La comissió podrà ser assessorada pel personal tècnic o professional que considere necessari i que podrà assistir a les sessions amb veu però sense vot.  
La selecció dels/les becaris/es vindrà donada per la puntuació obtinguda per l'aplicació del barem següent:  
a) Expedient acadèmic: un màxim de 3 punts segons la nota mitjana obtinguda en l'expedient acadèmic, d'acord amb l'escala següent:  
Nota mitjana aprovat: 1 punt  
Notable: 2 punts  
Excel.lent: 3 punts  
Les fraccions corresponents a les notes mitjanes s'arredoniran per excés si estes foren superiors a 0,5.  
b) Coneixements de valencià: un màxim de 3 punts segons els nivells de coneixement del valencià establits per la Junta Qualificadora de coneixements de valencià, convenientment acreditats pels certificats i títols que esta expedeix, d'acord amb l'escala següent:  
Oral: 1 punt  
Elemental: 1,50 punts  
Mitjà: 2,50 punts  
Superior: 3 punts  
c) Coneixement d'altres idiomes comunitaris: un màxim d'1 punt segons les especificacions següents.  
I. Només tindran validesa els títols expedits per les escoles oficials d'idiomes radicades en territori espanyol.  
II. Cada curs superat es puntuarà amb 0,10 punts amb un màxim total d'1 punt per al conjunt dels idiomes i cursos acreditats.  
d) Examen oral: un màxim de 10 punts. Per als periodistes es valoraran els coneixements sobre l'actualitat política, social i econòmica de la Comunitat Valenciana.  
Per als aspirants a la beca de producció, amb la mateixa baremació, l'examen constarà d'una prova de coneixements teòrics i pràctics i una prova que determinarà la comissió avaluadora.  
Per als aspirants a la beca de realització, amb la mateixa baremació, l'examen constarà d'una prova de coneixements teòrics i pràctics i una prova que determinarà la comissió avaluadora.  
Per als aspirants a la beca d'informàtica, amb la mateixa baremació, l'examen constarà d'una prova de coneixements teòrics i pràctics i una prova que determinarà la comissió avaluadora.  
e) Formació complementària: es valorarà amb un màxim de 3 punts la formació complementària relacionada amb les ciències de la comunicació, màsters, congressos, cursos, beques o un altre tipus de pràctiques formatives, etc.  
Només tindran validesa els cursos oficials i les pràctiques homologades. 0,5 per cada un, fins a un màxim de 3 punts.  
En finalitzar tots els exàmens orals, en un termini no superior a 10 dies, la comissió elaborarà una proposta de concessió de beques que inclourà la relació de beneficiaris i una borsa de reserva prioritzada, d'acord amb la puntuació obtinguda, per a cobrir les vacants que hi puga haver.  
8. Concessió  
Les beques seran adjudicades per resolució del director general de RTVV a la vista de la proposta de la comissió avaluadora, en el termini màxim de dos mesos a partir de l'endemà de la publicació d'esta convocatòria al Diari Oficial de la Generalitat Valenciana.   
La resolució de concessió de les beques es publicarà al Diari Oficial de la Generalitat Valenciana.  
9. Drets, obligacions, tutoria i incidències dels becaris  
1. Drets i obligacions  
Les beques permetran l'especialització en la comunicació, producció i realització televisiva i informàtica.  
Les beques objecte d'esta convocatòria són incompatibles amb el gaudi de qualsevol altra beca per a la mateixa activitat, o una de semblant, ajuda o activitat laboral regular que impedisca el compliment de les obligacions com a becari. La infracció d'esta regla deixarà sense efecte la beca adjudicada. La condició de becari no genera cap relació laboral ni administrativa amb el Grup RTVV.  
De conformitat amb el que disposa l'article 8.1 del Decret 108/1992, de 6 de juliol, del Govern Valencià, quan el beneficiari de la beca siga un empleat de la Generalitat Valenciana, funcionari o laboral, quedarà en la situació administrativa que corresponga d'acord amb la normativa de funció pública.  
2. Tutoria  
La Direcció de Gestió de RTVV i les seues Societats ordenarà les activitats o establirà la dedicació i els torns dels becaris segons els criteris dels seus propis servicis i mitjans, i amb una dedicació total de 35 hores setmanals.  
Si l'horari comprén dies festius, tindran dret a 1 dia lliure per jornada d'assistència.  
Una vegada finalitzat el gaudi de la beca, i amb l'informe previ d'assistència, aprofitament i aptitud de la Direcció de Gestió de RTVV i les seues Societats, s'estendrà el certificat corresponent.  
3. Incidències  
La Direcció General de RTVV resoldrà les incidències que es donen durant el període de gaudi de les beques a proposta de la Direcció de Gestió de RTVV i les seues Societats, i podrà deixar-les sense efecte, amb audiència prèvia de l'interessat, en els casos següents:  
a) Incompliment injustificat de les seues obligacions.  
b) No realitzar l'activitat que va motivar la concessió.  
c) Deixar de complir els requisits exigits en esta convocatòria.  
Així mateix, el director general de RTVV tindrà la facultat d'interpretar el contingut d'estes bases, d'acord amb el que disposa l'article nové del Decret 108/1992, de 6 de juliol, del Govern Valencià, pel qual es regula la concessió de beques.  
La Direcció General de RTVV, per mitjà de resolució, i a proposta de la Direcció de Gestió de RTVV i les seues Societats, procedirà a cobrir les vacants que hi poguera haver com a conseqüència de renúncies que deixen vacant el gaudi d'una beca. Se servirà de la borsa de reserva que resulte del procediment de selecció prèviament efectuat i en l'ordre establit en esta.  
10. Consignació pressupostària  
La consignació pressupostària per a atendre el pagament de les beques queda subordinada als crèdits consignats i autoritzats, si escau, per a cada exercici en els pressupostos de l'entitat pública Radiotelevisió Valenciana. Ho seran a càrrec dels crèdits de despeses de personal dels pressupostos de Radiotelevisió Valenciana per al, l'import corresponent al període comprés entre l'1 de juny i el 31 de desembre del 2006, per la quantia màxima de cent denou mil nou-cents cinquanta-dos euros (119.952 €), i l'import corresponent al període comprés entre l'1 de gener i el 31 de maig del 2007 es finançarà, també, a càrrec dels crèdits de despeses de personal dels pressupostos de Radiotelevisió Valenciana per a l'exercici 2007, sempre que hi haja crèdit suficient, i per una quantia màxima de huitanta-cinc mil sis-cents huitanta euros (85.680 €).